

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-04/22-01/15

URBROJ: 2177-1-01/01-22-2

Požega, 15. lipnja 2022.

Na temelju članka 13. stavka 1. Zakona o pravu na pristup informacijama (Narodne novine, broj 25/13. i 85/15.) (u nastavku teksta: Zakon) i članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana, 15. lipnja 2022. godine, donosi

O D L U K U

o službenoj osobi mjerodavnoj za rješavanje ostvarivanja prava na pristup informacijama

I.

Ovom Odlukom određuje se službene osoba mjerodavna za rješavanje ostvarivanja prava na pristup informacijama kojima raspolaže Grad Požega.

II.

Ljiljana Bilen, dipl.iur., pročelnica Upravnog odjela za samoupravu Grada Požege određuje se za službenu osobu, mjerodavnu za rješavanje ostvarivanja prava na pristup informacijama (u nastavku teksta: službenik za informiranje).

III.

Službenik za informiranje obavlja poslove:

* redovitog objavljivanja informacija kao i rješavanje pojedinačnih zahtjeva za pristup informacijama i ponovne uporabe informacija,
* unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela Grada Požege, te
* osigurava neophodnu pomoć podnositeljima zahtjeva u svezi s ostvarivanjem prava utvrđenih Zakonom.

IV.

Službenik za informiranje vodi upisnik o zahtjevima, postupcima i odlukama u ostvarivanju prava na pristup informacijama i ponovnu uporabu informacijama.

V.

Stupanjem na snagu u ove Odluke prestaje važiti Odluka o službenoj osobi mjerodavnoj za rješavanje ostvarivanja prava na pristup informacijama, KLASA:022-01/16-01/2, URBROJ: 2177/01-01/01-16-2 od 3. veljače 2016. godine (Službene novine Grada Požege, broj: 2/16.).

VI.

Ova Odluka stupa na snagu danom donošenja, a objavit će se u Službenim novinama Grada Požege.

GRADONAČELNIK

dr.sc. Željko Glavić, v.r.